Doi irlandezi, tată și fiu, s-au luat la bătaie într-un taximetru din Cluj-Napoca. Scena s-a produs în noaptea de joi spre vineri, în centrul orașului.

Șoferul i-a luat pe cei doi de la clubul After Eight, iar în Piața Baba Novac, aproape de intersecția cu strada Avram Iancu, s-au luat la bătaie. Taximetristul a coborât din mașină și i-a lăsat pe cei doi să își care în continuare pumni. Șoferul a sunat la Poliție și a relatat că i-a luat pe cei doi irlandezi din After Eight, fiind probabil sub influența băuturilor alcoolice.

Pe imaginile de mai jos se vede cum cei doi, tată și fiu, se bat serios, conform citynews.ro.

Poliția Cluj precizează că cei doi care s-au luat la bătaie sunt doi cetățeni irlandezi de 34 și 62 de ani, aflați sub influența băuturilor alcoolice. ”S-au certat, având discuții în contradictoriu și a fost o altercație”, a precizat Simona Vîrci, purtătorul de cuvânt al IPJ Cluj.





